Исмәғилев Тимур Александрович

**Исмәғилев Тимур Александрович** (27 февраль 1982 йыл) — Рәсәйҙең хәҙерге заман композиторы, пианист, аранжировкалар яһаусы.

## Биографияһы
Тимур Александрович Исмәғилев 1982 йылдың 27 февралендә Башҡорт АССР-ының баш ҡалаһы Өфөлә тыуған.

Бала сағында өйҙә булған бөтә музыка ҡоралдарын да: фортепиано, баян, тальян, Һарытау гармунын үҙләштерә. 11 йәшенән музыка яҙа башлай, 1995—2000 йылдарҙа Рөстәм Сабитов етәкселегендә композиция менән шөғөлләнә. Өфө дәүләт сәнғәт институты ҡарамағындағы махсус урта музыка мәктәп-лицейын фортепиано класы буйынса профессор Л. И. Алексеевала тамамлай. 2005 йылда Мәскәү консерваторияһының композиция класын профессор А. В. Чайковский етәкселегендә тамамлай, 2008 йылда — аспирантурала уҡып бөтә (етәксеһе — А. В. Чайковский, ғилми етәксеһе — профессор, сәнғәт фәндәре доктор С. И. Савенко). Аспирантлыҡ фәнни эшенең темаһы — «DSCH. Монограмма тураһындағы монография эскизы» («DSCH. Эскиз монографии о монограмме»).

2004—2006 йылдарҙа В. В. Шахиджанян сайтында «Йәш композитор көндәлеген» алып бара; уның «клавиатурала СОЛО» компьютер программаһына музыка ижад итә (фортепиано өсөн 100 пьеса) һәм студияла яҙҙыра. 2004 йылдың декабренән — Светлана Безроднаяның Рәсәй дәүләт академия камера «Вивальди-оркестрының» аранжировщигы. 2006 йылда Святослав Рихтерҙың мемориал сайтын төҙөй.

Заманса академик һәм импровизацион музыка концерттарын ойоштороусыларының береһе. Дмитрий Бавильскийҙың «Талап ителгәнгә ҡәҙәр. Хәҙерге заман композиторҙары менән әңгәмә» китабына индерелгән әңгәмәселәрҙең береһе.

## Әҫәрҙәре
**Оркестр өсөн әҫәрҙәр**

Камера оркестры өсөн *Көй һәм скерцо*, ор. 5 (1997, 2002). О. А. Даукаеваға арнала.

Виолончель һәм оркестр өсөн *Концерт*, ор. 17 (2004-05)

Ҡыллы оркестр өсөн *Элегия*, ор. 40 (2011, 2017). Михаил Туриковҡа арнала.

**Вокал әҫәрҙәре**

Сопрано һәм фортепиано өсөн *Япон шағирҙарының дүрт шиғыры*, ор. 7 (1998). Р. Н. Сабитовҡа арнала.

*Мостай Кәримдән,* ирҙәр тауышы һәм фортепиано өсөн диптих, ор. 9 (1999). Павел Волонихинға арнала.

*«Бер картина тарихы»,* Аркадий Аверченконың ошо уҡ исемдәге хикәйәһе буйынса ир-ат тауышы өсөн, виолончель, рояль, препарировланған рояль һәм магнитофон өсөн моносвистакль, ор. 11 (2001)

*«121»,* Дмитрий Пригов тексына ирҙәр тауышы һәм фортепиано өсөн вокал циклы, ор. 15 (2003)

*Хафиздан,* сопрано һәм фортепиано өсөн вокал циклы. Екатерина Юдинаға арнала.

*Өс эпиграмма* ир-аттың түбән тауышы һәм фортепиано өсөн, ор. 41 (1999, 2017)

**Камера-инструменталь әҫәрҙәре**

Ҡыллы квартет өсөн *Триптих*, ор. 4 (1996)

*Альфред Шниткеға эпитафия*. Ҡыллы квартет, фортепиано һәм челеста өсөн, ор. 6 (1998, икенсе редакция — 2014)

Скрипка һәм орган өсөн *Хәсрәтле музыка*, ор. 8 (1999). «Минең олатайым, Абдрафик Закир улы Исмәғилев иҫтәлегенә».

*Ҡыллы квартет*, ор. 14 (2002-03, икенсе редакция — 2006)

Фортепиано һәм скрипка өсөн *Фантазия*, ор. 16 (2003-04)

*EDES…*: флейта, кларнет, скрипка, виолончель һәм препарированланған рояль өсөн, ор. 20 (2007)

*Оҙон көй*: аккордеон (йәки баян), флейта, кларнет, торба, скрипка, альт, виолончель һәм контрабас өсөн, ор. 21 (2008)

*Ике ҡаралама һәм йыр*: виолончель солоһы өсөн, ор. 22 (2010). Золтан Алмашиға бағышлана.

*Новелла*: альт солоһы өсөн, ор. 23 (2010).

*Киске музыка*: флейта, скрипка, альт һәм виолончель өсөн, ор. 24 (2010)

*Диалог*: соло скрипка өсөн, ор. 27 (2011). Михаил Туриковҡа арнала.

*Ауыл көйе*: баян йәки аккордеон өсөн, ор. 30 (2013). «Минең өләсәйем иҫтәлегенә».

*Трио*: скрипка, виолончель һәм фортепиано өсөн, ор. 31 (2013)

*Баҫҡыс*: контрабас солоһы өсөн, ор. 35 (2014)

*Соната*: скрипка һәм фортепиано өсөн, ор. 36 (2015)

*Алты ҡулға өс пьеса*: фортепиано өсөн, ор. 37: «Марш», «Ноктюрн», «Токката» (2010-16). «Әсәйемә».

*Күгәрсен тарихы*: флейта солоһы өсөн, ор. 39 (2016). Ян Крулға бағышлана.

**Фортепиано өсөн әҫәрҙәр**

*Халыҡ рухындағы сюита*, op. 1: «Азамат» (башҡорт халыҡ йырҙын эшкәртеү, ирекле), «Бейеү», «Бишек йыры», «Марш» (1995-96). Р. Н. Сабитовҡа арнала.

*Халыҡ темаһына вариациялар*, op. 2 (1995-96). Л. И. Алексееваға арнала.

*Полифоник эскиздар*, op. 3 (1996)

*Партита-приношение*, ор. 10, ете өлөштән: Инеш, Соната, Интермеццо, Sinfonia, Ludus mortis, VI, Пассакалия (2000).

*Джон Кейджҡа бағышлауҙар*, ор. 12 (2001)

*Паганини темаһына вариациялар*, ор. 13 (2002, икенсе редакция — 2003). 

*24 инеш*, ор. 18 (2005-10). Михаил Туриковҡа арнала.

*Блюз тонындағы дәфтәр*, ор. 19 (2005-06). Сергей Булавинға бағышлана.

*«Йәшен»* (Рәшит Назаров шиғыры буйынса), ор. 25 (2011). Илдар Харисовҡа арнала.

*Багателдар*, ор. 28 (2012). Борис Иоффеға арнала.

*Рудик өсөн бишек йыры*, ор. 29 (2012)

*Axis*, ор. 32 (2012-13)

*Үҙгәртеүҙәр*, ор. 33 (2013)

*7*, ор. 34 (2014)

*Яҙғы эскиздар*, ор. 38 (2016)

## Транскрипциялары
Төрлө составтағы 600-ләп транскрипция, аранжировка һәм оркестровка авторы. Был жанрҙағы мөһим хеҙмәттәре:
* Ҡыллы, клавишалы һәм һуҡма ҡоралдар өсөн П. И Чайковскийҙың «Евгений Онегин» операһының ҡыҫҡартылған инструменталь версияһы (2005-06)
* Аккордеон, фортепиано, һуҡма һәм ҡыллы инструменттар өсөн Ч. Чаплин фильмдарына музыкаль сюита (2006)
* Фортепиано, ҡыллы һәм һуҡма инструменттар өсөн И. Кальмандың «Сильва» опереттаһына сюита (2007)
* Фортепиано, ҡыллы һәм һуҡма инструменттар өсөн И. Штраустың «Ярғанат» опереттаһына сюита (2007)
* Торба, аккордеон, фортепиано, һуҡма һәм ҡыллы инструменттар өсөн Н. Ротаның музыкаһынан «Амаркорд» һәм «Крестный отец» фильмдарына сюита (2008-09)
* Бәләкәй симфоник оркестр өсөн Д. Шостакович музыкаһынан «Гамлет» фильмына сюита (2011)

## Мәҡәләләре
* Исмагилов Т. Способы композиторской работы Шостаковича с монограммой DSCH // Музыка в Средней и Восточной Европе (XVIII—XX вв.) / Ред.-составитель И. Харисов. Берлин: Gesellschaft für OSTEUROPA-FÖRDERUNG, 2013. С. 3-10. (Kulturwelten 17: 2013/1). ISSN 1864-3183
* «Впечатление о Шостаковиче останется на всю жизнь» 
* «Часть наследия Рахманинова мало кто знает…»
* «Возможна ли сегодня гармония в музыке и в мире?» , заочный круглый стол композиторов в «Частном корреспонденте» (2010)

## Һылтанмалар
* Ноты произведений Тимура Исмагилова на International Music Score Library Project
* Тимур Исмәғилев. «Йәшен» (Рәшит Назаров шиғыры буйынса)
* «Я бы мог сочинять музыку даже в глухой деревне» , беседа с Дмитрием Бавильским (2011)
* Дневник молодого композитора
* Блог в Живом Журнале.
* Моносвистакли Тимура Исмагилова, интервью интернет-газете БАШвестЪ (2003)